text: एक संवाददाता सम्मेलन को संबोधित करते हुए कांग्रेस नेता जयपाल रेड्डी ने कहा कि अकबर या तो संतोषजनक जवाब दें अथवा अपने पद से इस्तीफा दे दें। MeToo अभियान के तहत करीब छह महिलाएं सामने आई हैं और उन्होंने अकबर पर यौन उत्पीड़न का आरोप लगाया है। महिलाओं का आरोप है कि अकबर ने उनके साथ बुरा व्यवहार उस समय किया जब वह एक समाचार पत्र के संपादक थे। बता दें कि अकबर पहले राजनेता हैं जिनके ऊपर MeToo अभियान के तहत यौन उत्पीड़न के आरोप लगे हैं। महिला पत्रकारों के आरोपों के बाद विदेश राज्य मंत्री ने अभी अपना पक्ष सामने नहीं रखा है।